/* COM/2010/0756 galīgā redakcija - COD 2010/0367 */ Priekšlikums EIROPAS PARLAMENTA UN PADOMES REGULAI, ar kuru atceļ Regulu (EEK) Nr. 429/73, ar ko paredz īpašus noteikumus dažu tādu preču ievešanai Kopienā, uz kurām attiecas Regula (EEK) Nr. 1059/69 un kuru izcelsme ir Turcijā, un Regulu (EK) Nr. 215/2000, ar kuru 2000. gadam atjaunina pasākumus, kas noteikti Regulā (EK) Nr. 1416/95, ar kuru 1995. gadam nosaka dažas koncesijas Kopienas tarifa kvotu veidā dažiem pārstrādātiem lauksaimniecības produktiem





[pic] | EIROPAS KOMISIJA | Briselē, 16.12.2010 COM(2010) 756 galīgā redakcija 2010/0367 (COD) Priekšlikums EIROPAS PARLAMENTA UN PADOMES REGULAI, ar kuru atceļ Regulu (EEK) Nr. 429/73, ar ko paredz īpašus noteikumus dažu tādu preču ievešanai Kopienā, uz kurām attiecas Regula (EEK) Nr. 1059/69 un kuru izcelsme ir Turcijā, un Regulu (EK) Nr. 215/2000, ar kuru 2000. gadam atjaunina pasākumus, kas noteikti Regulā (EK) Nr. 1416/95, ar kuru 1995. gadam nosaka dažas koncesijas Kopienas tarifa kvotu veidā dažiem pārstrādātiem lauksaimniecības produktiem PASKAIDROJUMA RAKSTS Vairāki iepriekšējās desmitgadēs pieņemtie tiesību akti ir zaudējuši juridisko ietekmi, bet formāli vēl aizvien ir spēkā. Tos vairs neizmanto tāpēc, ka tie ir īslaicīgi, vai tāpēc, ka to saturs ir iekļauts vēlāk pieņemtos tiesību aktos. Vairāki pasākumi saistībā ar jaunu dalībvalstu pievienošanos ir kļuvuši lieki pēc to pievienošanās. Eiropas Parlaments, Padome un Komisija Iestāžu nolīgumā par labāku likumdošanas procesu vienojās, ka Savienības tiesību akti ir jāatjaunina un to apmērs jāsamazina, atceļot tiesību aktus, kurus vairs nepiemēro[1]. Tiesību akti, kas zaudējuši savu nozīmi, jāsvītro no Savienības acquis, lai uzlabotu Savienības tiesību pārredzamību un noteiktību. Komisija ir veikusi vairākus pasākumus, lai no acquis kopuma tiktu svītroti liekie tiesību akti, lielākoties pasludinot attiecīgos Komisijas tiesību aktus par spēku zaudējušiem. Pavisam nesen Komisija pasludināja par spēku zaudējušiem apmēram 250 tiesību aktus lauksaimniecības jomā, un tuvākajā laikā pasludinās par spēku zaudējušiem vairākus citus lauksaimniecības tiesību aktus, un apmēram 60 tiesību aktus pārstrādātu lauksaimniecības produktu tirdzniecības jomā[2]. Komisija ir apzinājusi divus Padomes tiesību aktus preču tirdzniecības jomā saistībā ar lauksaimniecības preču pārstrādi, šo tiesību aktu pamats ir LESD 207. pants (agrākais EK līguma 133. pants un pirms tam EK līguma 113. pants), un to faktiskā ietekme ir beigusies, lai gan tie formāli joprojām ir spēkā. Komisijai nav pilnvaru paziņot, ka Padomes pieņemti tiesību akti ir zaudējuši spēku. Juridiskās noteiktības labad Komisija ierosina Padomei atcelt šajā priekšlikumā minētos tiesību aktus. Ar šo priekšlikumu paredzēts, lai atceltu Padomes Regulu (EEK) Nr. 429/73, ar kuru nosaka fiksētas ievedmuitas nodokļa daļas samazinājumu Turcijas izcelsmes pārstrādātiem lauksaimniecības produktiem. Minētās regulas noteikumi vairs nav aktuāli, jo ar EK un Turcijas Asociācijas Padomes Lēmumu Nr. 1/95 par Muitas Savienības pēdējā posma īstenošanu Turcijas izcelsmes precēm ir atcelti muitas nodokļi. Ar šo priekšlikumu paredzēts arī atcelt Padomes Regulu (EEK) Nr. 215/2000, ar kuru atjaunoja preferenciālās tarifa kvotas 2000. gadam un kurai vairs nav faktiskas ietekmes. Šis priekšlikums ir līdzīgs tam, kurš paredzēts attiecībā uz liekiem lauksaimniecības tiesību aktiem Pastāvīgajā vienkāršošanas programmā, kas pieņemta, īstenojot Komisijas stratēģiju normatīvās vides vienkāršošanai, kas nesen atjaunināta ar dokumentu COM(2008) 712 — 2. pielikums Komisijas likumdošanas un darba programmai 2009. gadam. 2010/0367 (COD) Priekšlikums EIROPAS PARLAMENTA UN PADOMES REGULAI, ar kuru atceļ Regulu (EEK) Nr. 429/73, ar ko paredz īpašus noteikumus dažu tādu preču ievešanai Kopienā, uz kurām attiecas Regula (EEK) Nr. 1059/69 un kuru izcelsme ir Turcijā , un Regulu (EK) Nr. 215/2000, ar kuru 2000. gadam atjaunina pasākumus, kas noteikti Regulā (EK) Nr. 1416/95, ar kuru 1995. gadam nosaka dažas koncesijas Kopienas tarifa kvotu veidā dažiem pārstrādātiem lauksaimniecības produktiem EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 2. punktu, ņemot vērā Eiropas Komisijas priekšlikumu, pēc tiesību akta projekta nosūtīšanas valstu parlamentiem, saskaņā ar parasto likumdošanas procedūru, tā kā: 1. Savienības iestāžu īstenotajā labākas likumdošanas stratēģijā viens no būtiskākajiem elementiem ir Savienības tiesību aktu pārskatāmības uzlabošana. Šajā sakarā ir lietderīgi svītrot no aktīvā tiesību aktu kopuma tos tiesību aktus, kam vairs nav faktiskas ietekmes. 2. Padomes 1973. gada 5. februāra Regula (EEK) Nr. 429/73, ar kuru paredz īpašus noteikumus dažu tādu preču importam Kopienā, uz kurām attiecas Regula (EEK) Nr. 1059/69 un kuru izcelsme ir Turcijā[3], tika pieņemta, lai noteiktu fiksētas ievedmuitas nodokļa daļas samazinājumu Turcijas izcelsmes pārstrādātiem lauksaimniecības produktiem, kas importēti saskaņā ar papildu protokolu pie nolīguma, ar kuru izveido asociāciju starp Eiropas Ekonomikas Kopienu un Turciju un kurš parakstīts 1970. gada 23. novembrī. 3. Ar EK un Turcijas Asociācijas Padomes Lēmumu Nr. 1/95 par Muitas Savienības pēdējā posma īstenošanu[4] Turcijas izcelsmes precēm ir atcelti muitas nodokļi, tādēļ Regula (EEK) Nr. 429/73 ir lieka. 4. Padomes 2000. gada 24. janvāra Regula (EK) Nr. 215/2000, ar kuru 2000. gadam atjaunina pasākumus, kas noteikti Regulā (EK) Nr. 1416/95, ar kuru 1995. gadam nosaka dažas koncesijas Kopienas tarifa kvotu veidā dažiem pārstrādātiem lauksaimniecības produktiem[5], bija pagaidu tiesību akts, kas piemērojams vienīgi 2000. gadā, un tai vairs nav faktiskas ietekmes. 5. Tādēļ juridiskās skaidrības un noteiktības dēļ Regula (EEK) Nr. 429/73 un (EK) Nr. 215/2000 ir jāatceļ, IR PIEŅĒMUŠI ŠO REGULU. 1. pants Regulu (EEK) Nr. 429/73 un Regulu (EK) Nr. 215/2000 atceļ. 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 321, 31.12.2003., 1. lpp. [2] OV C 30, 6.2.2009., 18. lpp. [3] OV L 59, 5.3.1973., 85. lpp. [4] OV L 35, 13.2.1996., 1. lpp. [5] OV L 24, 29.1.2000., 9. lpp.